**A 2019. március 27-ei Közgyűlés nyilvános ülés határozatai**

**89/2019. (III.27.) Kgy. sz. határozat**

A Közgyűlés a 2019. március 27-ei ülés napirendjével kapcsolatban az alábbi képviselői javaslatokat támogatta:

* a „Javaslat a Haladás Sportkomplexum Fejlesztő Nonprofit Kft. és a Szombathelyi MÁV Haladás Vasutas Sportegyesület, illetve a HVSE Sport Kft. 2019. évre megkötendő szerződésekre vonatkozó döntés meghozatalára” című előterjesztésnek a nyilvános ülés utolsó, 5. napirendi pontjaként történő napirendre vétele;
* a Szombathelyi Hírlap városnév használatának felülvizsgálatára vonatkozó javaslat 4. napirendi pontként történő napirendre vétele;
* Szombathely Megyei Jogú Város Szervezeti és Működési Szabályzatáról szóló 34/2014. (XI.3.) önkormányzati rendelet módosítására vonatkozó javaslat 3. napirendi pontként történő napirendre vétele;
* a „Javaslat a Közgyűlés 2019. március 13-i ülésén meghozott egyes döntések ismételt tárgyalására” című napirend a./-d./ pontjainak 1. napirendi pontként történő megtárgyalása azzal, hogy a „Javaslat Szombathely Megyei Jogú Város Önkormányzata 2019. évi költségvetéséről szóló önkormányzati rendelet megalkotására” című napirend a 2./ napirend lesz.

**Felelős:** Dr. Puskás Tivadar polgármester

**Határidő:** azonnal

**90/2019. (III.27.) Kgy. sz. határozat**

A Közgyűlés a 2019. március 27-i ülés napirendjét az alábbiak szerint fogadta el:

**NYILVÁNOS ÜLÉS**

**1./ Javaslat a Közgyűlés 2019. március 13-i ülésén meghozott egyes döntések ismételt tárgyalására**

**a./ Javaslat önkormányzati tulajdonú gazdasági társaságok igazgatóságát és felügyelő bizottságát érintő közgyűlési határozatok ismételt megtárgyalására**

**Előadó:** Dr. Puskás Tivadar polgármester

**b./ Javaslat az illegális bevándorlás megakadályozására létrehozott ideiglenes bizottságról szóló 30/2019. (III.13.) Kgy. sz. határozat ismételt megtárgyalására**

**Előadó:** Dr. Puskás Tivadar polgármester

**c./ Javaslat a Kárpáti Kelemen utca forgalomlassításával kapcsolatban hozott 33/2019. (III.13.) Kgy. sz. határozat ismételt megtárgyalására**

**Előadó:** Dr. Puskás Tivadar polgármester

**d./ Javaslat az önkormányzat 2019. évi költségvetésével kapcsolatban hozott 52/2019. (III.13.) Kgy. sz. határozat és 53/2019. (III.13.) Kgy. sz. határozat ismételt megtárgyalására**

 **Előadó:** Dr. Puskás Tivadar polgármester

**2./ Javaslat Szombathely Megyei Jogú Város Önkormányzata 2019. évi költségvetéséről szóló önkormányzati rendelet megalkotására**

**Előadó:** Dr. Puskás Tivadar polgármester

 Dr. Károlyi Ákos jegyző

 **Meghívott:** Gáspárné Farkas Ágota könyvvizsgáló

**3./ Javaslat Szombathely Megyei Jogú Város Szervezeti és Működési Szabályzatáról szóló 34/2014. (XI.3.) önkormányzati rendelet módosítására** *(szóbeli előterjesztés)*

**Előadó:** Dr. Nemény András városi képviselő

**4./ Javaslat a „Szombathelyi Hírlap” városnév használatának felülvizsgálatára** *(szóbeli előterjesztés)*

**Előadó:** Dr. Nemény András városi képviselő

**5./ Javaslat a Haladás Sportkomplexum Fejlesztő Nonprofit Kft. és a Szombathelyi MÁV Haladás Vasutas Sportegyesület, illetve a HVSE Sport Kft. 2019. évre megkötendő szerződéseke vonatkozó döntés meghozatalára**

**Előadó:** Dr. Puskás Tivadar polgármester

**ZÁRT ÜLÉS**

**6./ Javaslat a Szombathelyi Sportközpont és Sportiskola Nkft-t érintően meghozott 78/2019. (III.13.) Kgy. sz. határozat ismételt megtárgyalására**

**Előadó:** Dr. Puskás Tivadar polgármester

**Meghívott:** Karácsony Krisztina, a Szombathelyi Sportközpont és Sportiskola Nkft. ügyvezetője

**Felelős:** Dr. Puskás Tivadar polgármester

**Határidő:** azonnal

**91/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 21/2019. (III.13.) Kgy. sz. határozat újratárgyalása során a következő döntést hozta:

A Közgyűlés úgy határoz, hogy Vasivíz Zrt. önkormányzat által delegált igazgatósági tagja, Szakács Marcell 2019. április 1. napjától történő visszahívását kezdeményezi, helyette Szalai Bálintot javasolja delegálni az Igazgatóságba változatlan időre és díjazási feltételekkel.

A Közgyűlés felkéri a polgármestert, hogy kezdeményezze a Zrt. közgyűlése összehívását, továbbá, hogy a Zrt. közgyűlésén a fenti döntést képviselje.

**Felelős:** Dr. Puskás Tivadar polgármester

 Illés Károly alpolgármester

 (A végrehajtásért:

 Lakézi Gábor, a Városüzemeltetési Osztály vezetője

Dr. Kohuth Viktor, a Vasivíz Zrt. vezérigazgatója)

**Határidő:** azonnal, illetve a társaság közgyűlése

**92/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 22/2019. (III.13.) Kgy. sz. határozat újratárgyalása során a következő döntést hozta:

A Közgyűlés úgy határoz, hogy Szombathelyi Médiaközpont Nonprofit Kft felügyelő bizottságából 2019. április 1. napjától Farkas Csabát visszahívja, helyette Schmidt Andrást delegálja a felügyelő bizottságba változatlan időre és díjazási feltételekkel.

**Felelős:** Dr. Puskás Tivadar polgármester

 Koczka Tibor alpolgármester

 (A végrehajtásért:

 Lakézi Gábor, a Városüzemeltetési Osztály vezetője

a társaság ügyvezetője)

**Határidő:** azonnal

**93/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 23/2019. (III.13.) Kgy. sz. határozat újratárgyalása során a következő döntést hozta:

A Közgyűlés úgy határoz, hogy Vas Megyei Temetkezési Kft. felügyelő bizottságából 2019. április 1. napjától Kántás Zoltánt visszahívja, helyette Takács Tamást delegálja a felügyelő bizottságba változatlan időre és díjazási feltételekkel.

**Felelős:** Dr. Puskás Tivadar polgármester

 Illés Károly alpolgármester

 (A végrehajtásért:

 Lakézi Gábor, a Városüzemeltetési Osztály vezetője

Kiskós Ferenc, a Vas Megyei Temetkezési Kft. ügyvezetője)

**Határidő:** azonnal

**94/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 24/2019. (III.13.) Kgy. sz. határozat újratárgyalása során a következő döntést hozta:

A Közgyűlés úgy határoz, hogy a Prenor Kertészeti és Parképítő Kft. felügyelő bizottságából Horváth Csaba visszahívását kezdeményezi 2019. április 1. napjától, helyette Csejteiné Sipos Juditot javasolja delegálni a felügyelő bizottságba változatlan időre és díjazási feltételekkel.

A Közgyűlés felkéri a polgármestert, hogy kezdeményezze a Kft. taggyűlése összehívását, továbbá, hogy a taggyűlésen a fenti döntést képviselje.

**Felelős:** Dr. Puskás Tivadar polgármester

 (A végrehajtásért:

 Lakézi Gábor, a Városüzemeltetési Osztály vezetője

Izer Gábor, a Prenor Kertészeti és Parképítő Kft. ügyvezetője)

**Határidő:** azonnal

**95/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 25/2019. (III.13.) Kgy. sz. határozat újratárgyalása során a következő döntést hozta:

A Közgyűlés úgy határoz, hogy Vasivíz Zrt. önkormányzat által delegált igazgatósági tagja, Kondor János 2019. április 1. napjától történő visszahívását kezdeményezi, helyette Németh Ákost javasolja delegálni az Igazgatóságba változatlan időre és díjazási feltételekkel.

A Közgyűlés felkéri a polgármestert, hogy kezdeményezze a Zrt. közgyűlése összehívását, továbbá, hogy a Zrt. közgyűlésén a fenti döntést képviselje.

**Felelős:** Dr. Puskás Tivadar polgármester

 Illés Károly alpolgármester

 (A végrehajtásért:

 Lakézi Gábor, a Városüzemeltetési Osztály vezetője

Dr. Kohuth Viktor, a Vasivíz Zrt. vezérigazgatója)

**Határidő:** azonnal, illetve a társaság közgyűlése

**96/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 26/2019. (III.13.) Kgy. sz. határozat újratárgyalása során a következő döntést hozta:

1. A Közgyűlés a Szombathelyi Képző Központ Kft. felügyelő bizottságából 2019. április 1. napjával Sátory Károlyt visszahívja.

2. A Közgyűlés a Szombathelyi Képző Központ Kft. felügyelő bizottsági tagjának 2019. április 1. napjától Gaál Józsefet választja meg. Az új tagra a visszahívott tag díjazására és megbízásának időtartamára vonatkozó korábbi közgyűlési döntés vonatkozik.

**Felelős:** Dr. Puskás Tivadar polgármester

 Koczka Tibor alpolgármester

 (A végrehajtásért:

 Lakézi Gábor, a Városüzemeltetési Osztály vezetője,

Bálint András, a Szombathelyi Képző Központ Kft. ügyvezetője)

**Határidő:** azonnal

**97/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 27/2019. (III.13.) Kgy. sz. határozat újratárgyalása során a következő döntést hozta:

1. A Közgyűlés a Szombathelyi Parkfenntartási Kft. felügyelő bizottságából 2019. április 1. napjával Vörös Lajost visszahívja.

2. A Közgyűlés a Szombathelyi Parkfenntartási Kft. felügyelő bizottsági tagjának 2019. április 1. napjától Koroknyai Sándort választja meg. Az új tagra a visszahívott tag díjazására és megbízásának időtartamára vonatkozó korábbi közgyűlési döntés vonatkozik.

**Felelős:** Dr. Puskás Tivadar polgármester

 Illés Károly alpolgármester

 (A végrehajtásért:

 Lakézi Gábor, a Városüzemeltetési Osztály vezetője,

 Kiss Dávid, a Szombathelyi Parkfenntartási Kft ügyvezetője)

**Határidő:** azonnal

**98/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 28/2019. (III.13.) Kgy. sz. határozat újratárgyalása során a következő döntést hozta:

1. A Közgyűlés úgy határoz, hogy a Szombathelyi Távhőszolgáltató Kft. felügyelő bizottságából 2019. április 1. napjával kezdeményezi dr. Takátsné dr. Tenki Mária visszahívását.

2. A Közgyűlés a Szombathelyi Távhőszolgáltató Kft. felügyelő bizottsági tagjának 2019. április 1. napjától Nagy Donát megválasztását javasolja. Az új tagra a visszahívott tag díjazására és megbízásának időtartamára vonatkozó korábbi közgyűlési döntés vonatkozik.

3. A Közgyűlés felhatalmazza a SZOVA Zrt. vezérigazgatóját, hogy a Szombathelyi Távhőszolgáltató Kft. taggyűlésén a fenti döntést képviselje.

**Felelős:** Dr. Puskás Tivadar polgármester

 Illés Károly alpolgármester

 (A végrehajtásért:

Lakézi Gábor, a Városüzemeltetési Osztály vezetője

 Dr. Németh Gábor, a SZOVA Zrt. vezérigazgatója)

**Határidő:** azonnal

**99/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 30/2019. (III.13.) Kgy. sz. határozat újratárgyalása során a következő döntést hozta:

A Közgyűlés az SZMSZ 50. § (2) bekezdése alapján ideiglenes bizottságot hoz létre az alábbiak szerint:

A bizottság alakításának célja: az illegális bevándorlás megakadályozása.

A bizottság konkrét feladata: annak megvizsgálása, hogy Szombathely közbiztonsága szempontjából milyen problémákat jelent az illegális bevándorlás.

A bizottság tagjai: Kántás Zoltán elnök

Lendvai Ferenc

Sátory Károly

Dr. Horváth Attila

Balassa Péter

A feladat elvégzésére megállapított határidő: 2019. szeptember 30.

A Közgyűlés felkéri a bizottság elnökét, hogy az ülésekre a rendőrkapitányt, a közterület-felügyelet vezetőjét, a Bűnmegelőzési, Közbiztonsági és Közrendvédelmi Bizottság elnökét továbbá Szombathely országgyűlési képviselőjét hívja meg.

**Felelős:** Dr. Puskás Tivadar polgármester

 (A végrehajtásért:

Keringer Zsolt, az Informatikai, Minőségügyi és Gondnoksági Kabinet vezetője)

**Határidő:** azonnal

**100/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján a 33/2019. (III.13.) Kgy. sz. határozat újratárgyalása során a következő döntést hozta:

A Közgyűlés úgy határoz, hogy a Kárpáti Kelemen utca tekintetében addig ne kerüljön sor forgalomlassító intézkedések bevezetésére, amíg a Márton Áron utca felújítása meg nem valósul.

**Felelős:** Dr. Puskás Tivadar polgármester

 Illés Károly alpolgármester

 (A végrehajtásért:

Lakézi Gábor, a Városüzemeltetési Osztály vezetője)

**Határidő:** azonnal

**101/2019. (III.27.) Kgy. sz. határozat**

A Közgyűlés felkéri a polgármestert, készítsen komplex vizsgálatot a Kárpáti Kelemen utca helyzetével kapcsolatban, amely térjen ki a közlekedés problémáira, a forgalomlassítás lehetséges módjaira, a járdákra, a csapadékvíz elvezetésre.

**Felelős:** Dr. Puskás Tivadar polgármester

 Illés Károly alpolgármester

 (A végrehajtásért:

Lakézi Gábor, a Városüzemeltetési Osztály vezetője)

**Határidő:** áprilisi Közgyűlés

**102/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján az 52/2019. (III.13.) Kgy. sz. határozat újratárgyalása során a következő döntést hozta:

A Közgyűlés felkéri a polgármestert és a jegyzőt, hogy a Közgyűlési vitában elhangzott, Dr. Horváth Attila, Tóth Kálmán, Horváth Soma, Dr. Ipkovich György, Dr. László Győző, Dr. Nemény András, Kopcsándi József, Szuhai Viktor, Kelemen Krisztián, Balassa Péter és Molnár Miklós által tett a javaslatokat építse be a költségvetési rendelet tervezetébe, a jogszabályokban foglalt egyeztetéseket folytassa le, és a valamennyi frakció közreműködésével átdolgozott költségvetés tervezetét terjessze újra a bizottságok és a Közgyűlés elé.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** 2019. március 28.

**103/2019. (III.27.) Kgy. sz. határozat**

A Közgyűlés a Magyarország helyi önkormányzatairól szóló 2011. évi CLXXXIX. törvény 68. § (1) bekezdése alapján az 53/2019. (III.13.) Kgy. sz. határozat újratárgyalása során a következő döntést hozta:

A Közgyűlés felkéri a polgármestert és a jegyzőt, hogy a költségvetési rendelet hivatalon belüli előkészítését Molnár Miklós alpolgármester bevonásával végezze el.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** azonnal

**104/2019. (III.27.) Kgy. sz. határozat**

A Közgyűlés felkéri a polgármestert és a jegyzőt, hogy a költségvetési rendelet módosításainak hivatalon belüli előkészítését Molnár Miklós alpolgármester bevonásával végezze el.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** folyamatos

**105/2019. (III.27.) Kgy. sz. határozat**

A Közgyűlés az önkormányzat 2019. évi költségvetéséről szóló önkormányzati rendelet tárgyalása során támogatta az előterjesztésben felsorolt, a 2019. március 13. napján tárgyalt költségvetési rendelet-tervezethez fűzött 130 módosító indítványt.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** azonnal

**106/2019. (III.27.) Kgy. sz. határozat**

A Közgyűlés úgy határozott, hogy a Szombathelyi Köznevelési GAMESZ igazgatója, Imréné Erényi Katalin, továbbá a Szombathelyi Egészségügyi és Kulturális GESZ igazgatója, Vigné Horváth Ilona illetményét 2019. április 1. napjától bruttó 600.000,- Ft-ról bruttó 800.000,- Ft-ra emeli.

Felhatalmazza a polgármestert a munkajogi dokumentumok aláírására.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője)

**Határidő:** 2019. április 1.

**107/2019. (III.27.) Kgy. sz. határozat**

A Közgyűlés felkéri a polgármestert és a Szombathelyi Egészségügyi és Kulturális GESZ igazgatóját, vizsgálják meg, milyen személyi és tárgyi feltételek, pénzügyi források lennének szükségesek abban az esetben, ha az önkormányzat kötelező feladatát képező egészségügyi alapellátás körébe tartozó központi orvosi ügyelet működtetését az önkormányzat látná el, és hasonlítsák össze a kétféle működtetést.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális GESZ igazgatója)

**Határidő:** Közgyűlés áprilisi ülése

**108/2019. (III.27.) Kgy. sz. határozat**

A Közgyűlés felkéri a polgármestert, készítsen a Szombathelyi Haladás Labdarúgó és Sportszolgáltató Kft. helyzetéről a soron következő Közgyűlésre előterjesztést.

**Felelős:** Dr. Puskás Tivadar polgármester

Dr. Károlyi Ákos jegyző

(A végrehajtás előkészítéséért:

Tóth Miklós a Szombathelyi Haladás Labdarúgó és Sportszolgáltató Kft. ügyvezetője,

Dr. Bencsics Enikő, az Egészségügyi és Közszolgálati Osztály vezetője

Lakézi Gábor, a Városüzemeltetési Osztály vezetője)

**Határidő:** Közgyűlés áprilisi ülése

Szombathely Megyei Jogú Város Önkormányzata Közgyűlésének

**5/2019. (…...) önkormányzati rendelete az önkormányzat**

**2019. évi költségvetéséről**

**109/2019. (III.27.) Kgy. sz. határozat**

Szombathely Megyei Jogú Város Közgyűlése az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek a 2019. évi költségvetési évet, és az azt követő három évre várható összegét az alábbiak szerint állapítja meg:

|  |  |  |  |  |  |
| --- | --- | --- | --- | --- | --- |
| ezer Ft-ban |  | **2019.** | **2020.** | **2021.** | **2022.** |
| **Megnevezés** |  | **tárgyév** | **tárgyévet követő 1.évben** | **tárgyévet követő 2.évben** | **tárgyévet követő 3.évben** |
| Helyi adóból származó bevétel | 1. | 10 502 000 | 10 502 000 | 10 502 000 | 10 502 000 |
| Önkormányzati vagyon és az önkormányzatot megillető vagyoni értékű jog értékesítéséből és hasznosításából származó bevétel | 2. | 200 000 | 200 000 | 200 000 | 200 000 |
| Osztalék, koncessziós díj, hozambevétel | 3. |   |   |   |   |
| Tárgyi eszköz és immateriális jószág, részvény, részesedés, vállalat értékesítéséből vagy privatizációból származó bevétel | 4. |   |   |   |   |
| Bírság-, pótlék - és díjbevétel | 5. | 3 500 | 3 500 | 3 500 | 3 500 |
|  Kezesség-, illetve garanciavállalással kapcsolatos megtérülés | 6. |   |   |   |   |
|  **Saját bevételek (01+... +06)** | 7. | **10 705 500** | **10 705 500** | **10 705 500** | **10 705 500** |
|  **Saját bevételek (07. sor) 50%-a** | 8. | **5 352 750** | **5 352 750** | **5 352 750** | **5 352 750** |
|  **Előző év(ek)ben keletkezett fizetési kötelezettség (10+...+17)** | 9. | **0** | **0** | **0** | **0** |
| Hitelből eredő fizetési kötelezettség | 10. |   |   |   |   |
| Kölcsönből eredő fizetési kötelezettség | 11. |   |   |   |   |
|  Hitelviszonyt megtestesítő értékpapírból eredő fizetési kötelezettség | 12. |   |   |   |   |
|  Adott váltóból eredő fizetési kötelezettség | 13. |   |   |   |   |
|  Pénzügyi lízingből eredő fizetési kötelezettség | 14. |   |   |   |   |
|  Halasztott fizetés, részletfizetés fizetési kötelezettsége | 15. |   |   |   |   |
| Szerződésben kikötött visszavásárlási kötelezettség | 16. |   |   |   |   |
|  Kezesség-, és garanciavállalásból eredő fizetési kötelezettség | 17. |   |   |   |   |
|  **Tárgyévben keletkezett, illetve keletkező, tárgyévet terhelő fizetési kötelezettség (19+...+26)** | 18. | **73 748** | **145 827** | **143 449** | **141 069** |
| Hitelből eredő fizetési kötelezettség | 19. |   |   |   |   |
| Kölcsönből eredő fizetési kötelezettség | 20. |   |   |   |   |
|  Hitelviszonyt megtestesítő értékpapírból eredő fizetési kötelezettség | 21. |   |   |   |   |
|  Adott váltóból eredő fizetési kötelezettség | 22. |   |   |   |   |
|  Pénzügyi lízingből eredő fizetési kötelezettség | 23. | 73 748 | 145 827 | 143 449 | 141 069 |
|  Halasztott fizetés, részletfizetés fizetési kötelezettsége | 24. |   |   |   |   |
| Szerződésben kikötött visszavásárlási kötelezettség | 25. |   |   |   |   |
|  Kezesség-, és garanciavállalásból eredő fizetési kötelezettség | 26. |   |   |   |   |
|  **Fizetési kötelezettség összesen (09+18)** | 27. | **73 748** | **145 827** | **143 449** | **141 069** |
|  **Fizetési kötelezettséggel csökkentett saját bevétel (08-27)** | 28. | **5 279 003** | **5 206 923** | **5 209 301** | **5 211 681** |

**Felelős:** Dr. Puskás Tivadar polgármester

 Dr. Károlyi Ákos jegyző

 /a végrehajtás előkészítéséért:

Stéger Gábor, a Közgazdasági és Adó Osztály vezetője/

**Határidő:** 2019. évi költségvetési rendelet elfogadása

**110/2019. (III.27.) Kgy. sz. határozat**

A Közgyűlés felkéri a Polgármestert és a Jegyzőt, hogy a 2019. május havi Közgyűlésre dolgozza ki a Polgármesteri Hivatalban 10%-os mértékű béremelés lehetőségét, annak pénzügyi hatását, azzal, hogy az intézkedés legkorábban 2019. július 1. napjától kerülne végrehajtásra.

A Közgyűlés felkéri a Polgármestert és a Jegyzőt, hogy javaslatukat terjesszék a májusi ülés elé.

**Felelős:** Dr. Puskás Tivadar polgármester

 Dr. Károlyi Ákos jegyző

 /A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője

Keringer Zsolt, az Informatikai, Minőségügyi és Gondnoksági Kabinet vezetője

Stéger Gábor, a Közgazdasági és Adó Osztály vezetője/

**Határidő:** 2019. május havi Közgyűlés

**111/2019. (III.27.) Kgy. sz. határozat**

A Közgyűlés felkéri a Polgármestert és a Jegyzőt, hogy készítse elő és terjessze a Közgyűlés április havi ülésére a 2019. évi költségvetési rendeletben elhatározott feladatok végrehajtásához kapcsolódó önkormányzati rendeletek módosítását azzal, hogy

* Szombathely Megyei Jogú Város Szervezeti és Működési Szabályzatáról szóló 34/2014. (XI.3.) önkormányzati rendelet akként kerüljön módosításra, hogy a Polgármesteri Kabinet, mint belső szervezeti egység változatlanul kerüljön megtartásra, úgy, hogy a Polgármesteri Kabinetben foglalkoztatott önkormányzati tanácsadók és főtanácsadók létszáma 6 fővel csökkenjen, és 3 fő alpolgármesteri asszisztens (alpolgármesterenként 1-1) kerüljön nevesítésre;
* Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet olyan tartalmú módosítása, amely szerint azon gazdasági társaságok esetében, ahol az önkormányzati tulajdonrész az 50%-ot eléri, vagy meghaladja, a Közgyűlés hatáskörébe kerüljön az üzleti terv és a számviteli törvény szerinti beszámoló elfogadása. Felkéri a polgármestert, hogy a többségi tulajdonú gazdasági társaságok esetén a 2018. évi beszámolót és a 2019. évi üzleti tervet terjessze a Közgyűlés áprilisi ülése elé.
* kerüljenek a közművelődési feladatellátási megállapodások felülvizsgálata a Szombathely Megyei Jogú Város Önkormányzata közművelődési, közgyűjteményi feladatairól és ellátásuk módjáról szóló 7/2008. (IV.29.) önkormányzati rendelet rendelkezéseinek figyelembe vételével, szükség esetén a rendelet módosítás előkészítésével.

**Felelős:** Dr. Puskás Tivadar polgármester

 Dr. Károlyi Ákos jegyző

 /A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője

Lakézi Gábor, a Városüzemeltetési Osztály vezetője

Dr. Bencsics Enikő, az Egészségügyi és Közszolgálati Osztály vezetője/

**Határidő:** 2019. április havi Közgyűlés

**112/2019. (III.27.) Kgy. sz. határozat**

A Közgyűlés felkéri a polgármestert, vizsgálja meg, ki és milyen jogcímen használja a savariaforum.hu domain nevet és amennyiben az nem Szombathely Megyei Jogú Város Önkormányzatáé, tegye meg a szükséges intézkedéseket annak érdekében, hogy a domain név a városhoz kerüljön.

**Felelős:** Dr. Puskás Tivadar polgármester

 Dr. Károlyi Ákos jegyző

 /A végrehajtás előkészítéséért:

Keringer Zsolt, az Informatikai, Minőségügyi és Gondnoksági Kabinet vezetője/

**Határidő:** 2019. május 31.

**113/2019. (III.27.) Kgy. sz. határozat**

A Közgyűlés felkéri a Polgármestert és a Jegyzőt, hogy készítse elő és terjessze a Közgyűlés április havi ülésére a városnév használatának szabályairól szóló 16/1994. (VI.9.) önkormányzati rendelet olyan tartalmú módosítását, hogy a városnév használatával kapcsolatos hatáskörök a Közgyűlést illessék, továbbá a visszavonás esetkörei kerüljenek részletesen kifejtésre a rendeletben.

**Felelős:** Dr. Puskás Tivadar polgármester

 Dr. Károlyi Ákos jegyző

 /A végrehajtás előkészítéséért:

Nagyné Dr. Gats Andrea, a Jogi, Képviselői és Hatósági Osztály vezetője/

**Határidő:** 2019. április havi Közgyűlés

**114/2019. (III.27.) Kgy. sz. határozat**

1. A Közgyűlés a Haladás Sportkomplexum Fejlesztő Nonprofit Kft. és a Szombathelyi MÁV Haladás Vasutas Sportegyesület, valamint a HVSE Sport Kft. között, 2019. március 31. napjáig kötött bérleti szerződések 1 hónapra, azaz 2019. április 30. napjáig történő hosszabbítását az eredeti szerződésben foglalt feltételekkel jóváhagyja azzal, hogy a további szerződés-hosszabbításról a társaság üzleti tervében a működésre vonatkozó elképzelések ismeretében dönt.
2. Felkéri a Haladás Sportkomplexum Fejlesztő Nonprofit Kft. ügyvezetőjét, a Közgyűlés áprilisi ülésén adjon tájékoztatást a felek közötti esetleges elszámolási problémákról.

**Felelős:** Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért:

Dr. Bencsics Enikő, az Egészségügyi és Közszolgálati Osztály vezetője

Gál Sándor, a Haladás Sportkomplexum Fejlesztő Nonprofit Kft. ügyvezetője)

**Határidő:** 1. pontért: azonnal

 2. pontért: 2019. áprilisi Közgyűlés